CELEX: 32017R0183
Language: da
Date: 2017-01-27 00:00:00
Title: Kommissionens gennemførelsesforordning (EU) 2017/183 af 27. januar 2017 om tarifering af visse varer i den kombinerede nomenklatur

3.2.2017   
               
               
                  DA
               
               
                  Den Europæiske Unions Tidende
               
               
                  L 29/16
               
            KOMMISSIONENS GENNEMFØRELSESFORORDNING (EU) 2017/183
      af 27. januar 2017
      om tarifering af visse varer i den kombinerede nomenklatur
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
      ud fra følgende betragtninger:
      
                  (1)
               
               
                  For at sikre en ensartet anvendelse af den kombinerede nomenklatur, der er knyttet som bilag til Rådets forordning (EØF) nr. 2658/87 (2), bør der vedtages bestemmelser vedrørende tariferingen af de i bilaget omhandlede varer.
               
            
                  (2)
               
               
                  Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
               
            
                  (3)
               
               
                  Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.
               
            
                  (4)
               
               
                  Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 34, stk. 9, i forordning (EU) nr. 952/2013. Denne periode bør fastsættes til tre måneder.
               
            
                  (5)
               
               
                  Foranstaltningerne i denne forordning er i overensstemmelse med udtalelse fra Toldkodeksudvalget —
               
            VEDTAGET DENNE FORORDNING:
      Artikel 1
      De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.
      Artikel 2
      Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 34, stk. 9, i forordning (EU) nr. 952/2013 i en periode på tre måneder fra denne forordnings ikrafttræden.
      Artikel 3
      Denne forordning træder i kraft på tyvendedagen efter offentliggørelsen i Den Europæiske Unions Tidende.
      
         Denne forordning er bindende i alle enkeltheder og gælder umiddelbart i hver medlemsstat.
         Udfærdiget i Bruxelles, den 27. januar 2017.
         
            
               På Kommissionens vegne
            
            
               For formanden
            
            Stephen QUEST
            
               Generaldirektør
            
            
               Generaldirektoratet for Beskatning og Toldunion
            
         
      
      
         (1)  EUT L 269 af 10.10.2013, s. 1.
      
         (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (EFT L 256 af 7.9.1987, s. 1).
      
         BILAG
         
                     Varebeskrivelse
                  
                  
                     Tarifering (KN-kode)
                  
                  
                     Begrundelse
                  
               
                     (1)
                  
                  
                     (2)
                  
                  
                     (3)
                  
               
                     En vare (en såkaldt »tatami-måtte med puslespilskanter«), der er fremstillet af EVA (ethylen-vinylacetat), og som har form af skridsikre fliser på 100 × 100 cm og af en tykkelse på ca. 3 cm. Fliserne kan sættes sammen efter samme princip som et puslespil og kan lægges på en overflade, så de udgør en måtte.
                     Varen er designet til at absorbere stød via måttens cellestruktur og dermed beskytte kroppen i forbindelse med forskellige sportslige aktiviteter (f.eks. yoga, gymnastik eller kampsport). Tatami-måtten med puslespilskanter er også designet til at være støj-, varme- og fugtisolerende. Den beskytter således både underlaget og personer, der udfører forskellige andre aktiviteter, som f.eks. kunstnere eller små børn.
                     Se billedet (*1)
                     
                  
                  
                     3918 90 00 
                  
                  
                     Tarifering i henhold til almindelig tariferingsbestemmelse 1 og 6 vedrørende den kombinerede nomenklatur og teksten til KN-kode 3918  og 3918 90 00 .
                     Tarifering under pos. 9506  som redskaber og rekvisitter til almindelige fysiske øvelser, gymnastik, atletik og andre sportsgrene eller til udendørsleg og -spil er udelukket, da den usamlede gulvbelægning af plast ikke udelukkende er beregnet til sport, men også til beskyttelse af overflader og af personer, der udfører andre aktiviteter.
                     Varen skal derfor tariferes efter materialets beskaffenhed (plast) som
                     gulvbelægning af plast under KN-kode 3918 90 00 .
                  
               
            
         
            (*1)  Billedet er kun vejledende.